Primul oraș din România unde va fi construit un supercharger Tesla.
Tesla a anunțat primele orașe din România unde va instala superchargere. Timișoara e primul oraș care va avea stație de încărcare rapidă Tesla. Tesla a început procesul de recrutare pentru filiala din România.
Tesla a anunțat care sunt primele orașe din România care vor avea celebrele stații de încărcare rapidă. La Timișoara poate începe revoluția electrică în România. E primul oraș unde va fi construit un supercharger Tesla. În primul trimestru, adică până în martie. București, Pitești și Sibiu sunt celelalte orașe alese de gigantul american, dar pentru vară, în trimestrul al doilea.Practic Elon Musk vrea să trimită românii în Vest cu mașina electrică. De la Timișoara se poate ajunge la Szeged unde există deja o stație electrică Tesla. Sunt primii pași pentru sosirea Tesla în România. Americanii vor deschide showroom la București anul acesta.Trecerea la mașini electrice e deja normală în Vest. Norvegia a devenit prima țară din lume unde vânzarea de mașini electrice a depășit-o pe cea de mașini diesel sau benzină.